APROBACION DEFINITIVA DA MODIFICACION DA ORDENANZA FISCAL REGULADORA DO IMPOSTO SOBRE ACTIVIDADES ECONOMICAS
ADMINISTRACIÓN LOCAL — Municipal — Porriño, O (Ordenanzas e Regulamentos, 17/10/2023)

O Concello do Porriño estableceu mediante ordenanza a regulación do imposto de bens actividades económicas mediante acordo plenario de data 19/05/1992 (BOP 30/06/92). A mesma foi obxecto de sucesivas modificacións sendo a última a operada en data 11/10/2010 (BOP 15/11/2010). Transcorridos máis de 10 anos dende a última modificación, ponse de manifesto a necesidade de modificar o seu contido, adaptándoo aos novos requirimentos derivados das modificacións normativas operadas, tanto no eido local, como administrativo en xeral, coa finalidade de adecuar a actuación municipal á realidade xurídica, tecnolóxica e de xestión do tributo á que se enfronta na súa actividade diaria. Por outra banda, os Obxectivos de Desenvolvemento Sostible (ODS) constitúen unha iniciativa impulsada polas Nacións Unidas no marco da Axenda 2030, que supón un compromiso dos estados coa pretensión de avanzar cara a sociedades máis xustas, sostibles e inclusivas, e cuxa aspiración profundamente transformadora se materializa a través dun enfoque multi-transversal que involucra a tódalas administracións. Neste senso, este Concello é consciente do papel fundamental que as entidades locais deben asumir, dado que constituían o nivel administrativo de maior proximidade coa cidadanía na liña do propio recoñecemento de tal feito que fai o Plan de Acción para a implementación da Axenda 2030 do Goberno de España. O Concello do Porriño ten un compromiso adquirido no camiño da consecución dos obxectivos de desenvolvemento sostible, resultando a política fiscal desenvolvida a través das Ordenanzas fiscais un dos instrumentos que poden axudar a contribuír a unha xusta distribución da riqueza entre a poboación e avanzar cara un modelo social e económico sostible e xusto co que este Concello está comprometido. A regulación aquí recollida pretende contribuír ao camiño do impulso na consecución dos ODS mediante os instrumentos de política fiscal que á entidade se lle confiren no exercicio da potestade tributaria derivada. En primeiro lugar, dentro do obxectivo 7. Enerxía asequible e non contaminante coa finalidade de aumentar considerablemente a proporción de enerxía renovable no conxunto de fontes enerxéticas, de aquí a 2030, establecendo a posibilidade de creación dunha bonificación para aqueles suxeitos pasivos que instalen puntos de recarga para vehículos eléctricos nos locais afectos á actividade económica, bonificación regulada no artigo 6.2 c) e e) da presente ordenanza. En segundo lugar, dentro do obxectivo 8. Traballo decente e crecemento económico, coa finalidade de manter o crecemento económico per cápita no Concello, e dun crecemento do produto interior bruto de alo menos o 7% anual nos países menos adiantados así como promover políticas orientadas ao desenvolvemento que apoien as actividades produtivas, a creación de postos de traballo decentes, o emprendemento, a creatividade e a innovación, e fomentar a formalización e o crecemento das microempresas e as pequenas e medianas empresas, incluso mediante o acceso a servizos financeiros. A finalidade é de que aquí a 2030, lograr o emprego pleno e productivo e o traballo decente para todas as mulleres e homes, incluidos os xoves e as persoas con discapacidade, así como a igualdade de remuneración polo traballo de igual valor, para o cal mantense a bonificación regulada no artigo 6.2 b) e incorpórase a prevista no artigo 6.2 d) da presente ordenanza. O contido e estrutura desta modificación suxéitase aos requirimentos do artigo 16 do RDLex.2/2004, polo que se aproba o Texto Refundido da lei reguladora das Facendas Locais. Así mesmo, no ano 2017, polo pleno deste concello adoptouse a consideración deste Municipio como concello emprendedor, que, de conformidade coa Lei 9/2021, de 25 de febrero, de simplificación administrativa e de apoio á reactivación económica de Galicia, cuxo Título VI regula a determinación de concello emprendedor (artigos 78 e seguintes), no seu artigo 79 estipula como requisitos, entre otros, a modificación das ordenanzas fiscais reguladoras do imposto sobre bens inmobles, do imposto sobre actividades económicas e, no seu caso, do imposto sobre constrrucións, instalación e obras, nos termos establecidos no artigo 81. Pois ben, para poder adquirir tal condición, considérase necesario a introducción das anteditas bonificacións previstas no artigo 88 do TRLRFL, nos termos indicados no artigo 79 e 81 da antedita Lei 9/2021. Por outra banda, realizadas numerosas modificacións dende a súa entrada en vigor, a existencia de múltiples textos relativos ao mesmo tributo pon de manifesto a necesidade de refundir o seu contido en aras de dar cumprimento aos principios de eficacia e eficiencia e dotar á cidadanía dunha maior seguridade xurídica no cumprimento das súas obrigas tributarias. A modificación reflectida anterior supón unha regulación parcial da materia, sen que impoña obrigas relevantes aos destinatarios distintas das contempladas no texto inicial. A refundición que tamén resulta neste texto non supón unha nova regulación na materia, senón que ordea a aclara o texto da ordenanza, de conformidade co texto dos artigos do TRLRFL que regulan este imposto, non impón de novas obrigas aos destinatarios distintas das contempladas no texto inicial e carece de efectos na actividade económica distintos aos xa existentes. Así mesmo, como consecuencia da sentenza do Tribunal Supremo de data 31 de xaneiro de 2023, Res.108/2023 (recurso 4791/2021), non resulta esixible a consulta pública prevista no artigo 133.1 da Lei 39/2015, de 1 de outubro, do Procedemento Administrativo Común, como trámite previo ao procedemento de elaboración e aprobación das ordenanzas fiscais do artigo 17 do Texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). Por último, debe indicarse, tal e como preceptúa o artigo 129.1 da Lei 39/2015, de 1 de outubro, do Procedemento Administrativo Común das Administracións Públicas, que este texto se axusta aos principios de boa regulación, amparándose o seu contido baixo os principios de necesidade, eficacia, proporcionalidade, seguridade xurídica, transparencia e eficiencia. Por un lado, esta modificación está xustificada polas razóns de interese xeral expostas, identifica claramente os fins perseguidos, e constitúe, conforme á normativa vixente, o instrumento normativo adecuado para a súa materialización, respectando e reforzando os principios de proporcionalidade e seguridade xurídica. No uso das facultades conferidas polos artigos 133.2 e 142 da Constitución Española, e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15.2 e 59.1 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, este Concello regula o IMPOSTO SOBRE ACTIVIDADES ECONÓMICAS, que se rexerá polo disposto na devandita Lei e pola presente Ordenanza fiscal. O Imposto sobre Activiades Económicas é un tributo municipal, directo e obrigatorio regulado nos artigos 78 a 91 do Real decreto lexislativo 2/2004, do 5 de marzo e conforme á presente Ordenanza.1.— O imposto sobre Actividades Económicas é un tributo municipal, directo e de carácter real, cuxo feito imponible está constituido polo mero exercizo, no territorio nacional, de actividades empresariais, profesionais ou artísticas, se exerzan ou non en local determinado e áchenseou non especificadas nas tarifas do imposto.2.— Considéranse, para os efectos deste imposto, actividades empresariais as de gandería independente, as mineiras, industriais, comerciais e de servizos. Non teñen, por conseguinte, tal consideración as actividades agrícolas, as gandeiras dependentes, as forestais e as pesqueras, non constituíndo feito impoñible polo imposto ninguna delas. Non constitúe feito impoñible neste imposto o exercicio das seguintes actividades: 1.— O alleamento de bens integrados no activo fixo das empresas que figurasen debidamente inventariados como tal inmobilizado, con máis de dous anos de antelación á data de transmisión, e a venda de bens de uso particular e privado do vendedor sempre que os tivesen utilizado durante igual período de tempo.2.— A venda dos produtos que se reciben en pago de traballos persoais ou servizos profesionais.3.— A exposición dos artigos co fin exclusivo de decoración ou adorno do establecemento. Pola contra, estará suxeita ao imposto a exposición de artigos para regalo aos clientes.4.— Cando se trate de venda polo miúdo, a realización dun só acto ou operación illada. Son suxeitos pasivos deste imposto as persoas físicas ou xurídicas e as entidades a que se refire o artigo 35.4 da Lei 58/2003, de 17 de decembro, Xeral Tributaria sempre que realicen en territorio nacional calquera das actividades que orixinan o feito impoñible.1.— Están exentos do imposto: a) O Estado, as Comunidades Autónomas e as Entidades Locais, así como os Organismos autónomos do Estado e as Entidades de dereito público de carácter análogo das Comunidades Autónomas e das Entidades Locais. b) Os suxeitos pasivos que inicien o exercicio da súa actividade en territorio español, durante os dous primeiros períodos impositivos deste imposto en que leve a cabo a actividade. Para estes efectos, non se considerará que se produciu o inicio do exercicio dunha actividade cando esta se desenvolveu anteriormente baixo outra titularidade, circunstancia que se entenderá que concorre, entre outros supostos, nos casos de fusión, escisión ou achega de ramas de actividade. c) Os seguintes suxeitos pasivos: d) As entidades xestoras da Seguridade Social e as Mutualidades de Previsión Social reguladas no texto refundido da Lei de ordenación e supervisión dos seguros privados, aprobado por Real decreto lexislativo 6/2004, do 29 de outubro. e) Os organismos públicos de investigación, os establecementos de ensino en todos os seus graos custeados integramente con fondos do Estado, das Comunidades Autónomas ou das Entidades Locais, ou por fundacións declaradas benéficas ou de utilidade pública, e os establecementos de ensino en todos os seus graos que, carecendo de ánimo de lucro, estiveren en réxime de concerto educativo, mesmo se facilitasen aos seus alumnos libros ou artigos de escritorio ou lles prestasen os servizos de media pensión ou internado e aínda que por excepción vendan no mesmo establecemento os produtos dos talleres dedicados ao devandita ensino, sempre que o importe da devandita venda, sen utilidade para ningún particular ou terceira persoa, destínese, exclusivamente, á adquisición de materias primas ou ao sostemento do establecemento. f) As asociacións e fundacións de diminuídos físicos, psíquicos e sensoriais, sen ánimo de lucro, polas actividades de carácter pedagóxico, científico, asistenciais e de emprego que para o ensino, educación, rehabilitación e tutela de persoas con discapacidade realicen, aínda que vendan os produtos dos talleres dedicados aos devanditos fins, sempre que o importe da devandita venda, sen utilidade para ningún particular ou terceira persoa, se destine exclusivamente á adquisición de materias primas ou ao sostemento do establecemento. g) A Cruz Vermella Española. h) Os suxeitos pasivos aos que lles sexa de aplicación a exención en virtude de tratados ou convenios internacionais. Ademais das exencións sinaladas reguladas na Lei reguladora das facendas locais, ao amparo do que dispón o artigo 15.2 da Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado, estarán exentas, polas explotacións económicas detalladas no artigo 7 da devandita lei que desenvolvan, en cumprimento do seu obxecto ou finalidade específica, as seguintes entidades sen fins lucrativos, sempre que cumpran os requisitos establecidos no artigo 3 da mesma lei: a) As fundacións. b) As asociacións declaradas de utilidade pública. c) As organizacións non gobernamentais de desenvolvemento a que se refire a Lei 23/1998, do 7 de xullo, de cooperación internacional para o desenvolvemento, sempre que estean constituídas como fundacións ou asociacións. d) As delegacións de fundacións estranxeiras rexistradas no rexistro de fundacións. e) As federacións deportivas españolas, as federacións deportivas territoriais de ámbito autonómico integradas nas anteriores, o comité olímpico español e o comité paralímpico español. f) As federacións e asociacións das entidades sen finalidades lucrativas a que se refiren a letras anteriores. A aplicación desta exención estará condicionada a que a entidade comunique no concello que se acolleu ao réxime fiscal especial e ao cumprimento dos requisitos establecidos na Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado.2.— Os suxeitos pasivos a que se refiren os parágrafos a), d), g) e h) do apartado anterior non estarán obrigados a presentar declaración de alta na matrícula do imposto.3.— As exencións previstas nos parágrafos e) e f) do apartado 1 deste artigo, así como a regulada na Lei 49/2002 para as entidades sen fins lucrativos, terán carácter rogado e concederanse, cando proceda, a instancia de parte.1.— Sobre a cota do imposto aplicaranse, en todo caso, as seguintes bonificacións: a) As cooperativas, así como as unións, federacións e confederacións daquelas e as sociedades agrarias de transformación terán a bonificación prevista na Lei 20/1990, do 19 de decembro, sobre Réxime Fiscal das Cooperativas. b) Unha bonificación do 50 por cento da cota correspondente, para quen inicie o exercicio de calquera actividade profesional, durante os cinco anos de actividade seguintes á conclusión do segundo período impositivo de desenvolvemento daquela. O período de aplicación da bonificación caducará transcorridos cinco anos desde a finalización da exención prevista no artigo 5.1. b) desta ordenanza.2.— En virtude do disposto no artigo 88.2 do texto refundido da Lei reguladora das facendas locais, establécense as seguintes bonificacións potestativas: a) Bonificación do 30 por cento da cota correspondente, para quen inicie o exercicio de calquera actividade empresarial e tribute por cota municipal, durante os cinco anos de actividade seguintes á conclusión do segundo período impositivo de desenvolvemento daquela. A aplicación da bonificación requirirá que a actividade económica non se exercera anteriormente baixo outra titularidade nin baixo a mesma. Os suxeitos pasivos que consideren ter dereito á bonificación por inicio de actividade presentarán unha solicitude na que achegará declaración xurada de non ter exercido actividade empresarial con anterioridade nin suceder na actividade a familiar vinculado a el por liña directa ou colateral ata o segundo grado de consanguinidade ou afinidade. O período de aplicación da bonificación caducará transcorridos cinco anos desde a finalización da exención prevista no artigo 5.1. b) desta ordenanza e comezará a aplicarse no exercizo seguinte a aquel en que se formule. No suposto de que resultase aplicable a bonificación a que alude o parágrafo a) do apartado 1 anterior, a bonificación prevista neste parágrafo se aplicará á cota resultante de aplicar a bonificación do citado parágrafo a) do apartado 1. b) Bonificación do 25 por cento por creación de emprego da cota correspondente, para os suxeitos pasivos que tributen por cota municipal e que incrementasen nun 10% ou porcentaxe superior, a media do seu cadro de persoal con contrato indefinido durante o período impositivo anterior ao da aplicación da bonificación, en relación co período anterior a aquel. Coa solicitude da bonificación deberá achegarse xustificación documental dos traballadores con contrato indefinido a cargo da empresa nos dous exercizos anteriores ao da solicitude do beneficio. Este beneficio concederase con carácter anual. A bonificación aplicarase a cota resultante de aplicar, no seu caso, as bonificacións a que se refiren o apartado 1 deste artigo 6 e o parágrafo a) anterior e terá unha duración de tres anos. c) Bonificación do 35 por cento da cota correspondente para os suxeitos pasivos que tributen por cota municipal e que utilicen ou produzan enerxía a partir de instalacións para o aproveitamento de enerxías renovables ou sistemas de coxeración. Para estes efectos, consideraranse instalacións para o aproveitamento das enerxías renovables as contempladas e definidas como tales non Plan de Fomento das Enerxías Renovables. Consideraranse sistemas de coxeración os equipos e instalacións que permitan a produción conxunta de electricidade enerxía térmica útil. Non procederá a aplicación da bonificación cando a instalación para o aproveitamento das enerxías renovables ou coxeneración sexa obrigatoria segundo a normativa de aplicación. Cando o suxeito pasivo titular da instalación realice mais dunha actividade económica no local onde se instalase o sistema para o aproveitamento de enerxías renovables a bonificación aplicarase á cota tributaria de maior contía. O importe da bonificación non poderá exceder, por cada exercizo, do 50 por cento do custe de execución material da instalación. No cómputo global, o importe da bonificación concedida por todos os exercizos non poderá superar o 95 por cento do citado custe. O dereito a disfrutar desta bonificación terá unha duración de tres anos a contar desde aquel en que teña lugar a entrada en funcionamento da instalación. Coa solicitude da bonificación deberá achegarse xustificación documental acreditativa destas circunstancias. A bonificación aplicarase a cota resultante de aplicar, no seu caso, as bonificacións as que se refiren o apartado 1 deste artigo. d) Bonificación da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento de emprego que xustifiquen tal declaración. Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando impliquen creación de emprego. Será a petición do solicitante, e terá que acreditar que se compren as condicións anteriores. As porcentaxes de bonificación son as seguintes: A solicitude deberá ir acompañada de documentación acreditativa de que se cumpran os requisitos previstos no presente artigo ao respecto destas bonificacións, debendo presentarse antes do 31 de xaneiro do período para o que se solicita a bonificación, sempre que se acredite o cumprimento dos requisitos esixidos para o seu outorgamento. Corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. O titular da actividade que promova o fomento de emprego deberá coincidir co suxeito pasivo do imposto. O inmoble no que se desenrola a actividade para o que se solicita a bonificación debe estar radicado no termo municipal do Porriño e debe de constituír centro de traballo no se que se adoptan as medidas de fomento de emprego. As contratacións deberán supoñer un incremento de persoal. O número mínimo de contratacións que han de realizarse para poder gozar da bonificación son as expresadas neste mesmo artigo. En relación ás contratacións efectuadas polo solicitante da bonificación, haberá de observarse os seguintes extremos: a) As contratacións deberán realizarse no ano anterior (n – 1) ao período no que se solicita a bonificación (n), e deberán supor un incremento con relación ao segundo ano previsto (n – 2) á solicitude, que se compararán na mesma data, polo que, no caso de actividades xa existentes haberá de xustificarse que nos dous anos anteriores non houbo diminución do persoal no centro de traballo. Se xustificarán ademais cos documentos correspondentes ás súas cotizacións sociais. Para tales efectos acompañarase dun Informe de Vida Laboral referido aos traballadores da empresa cuxa actividade se solicita que sexa declarada de especial interese, expedido pola Tesourería Xeral da Seguridade Social, en relación aos traballadores da devandita empresa nos seguintes momentos: Os informes da vida laboral neses 3 momentos deberán referirse a: b) Haberá de xustificarse a inexistencia de relación laboral coa persoa física ou xurídica contratante durante os doce meses anteriores á data de contratación. c) O contrato haberá de ser a xornada completa e manterse, xunto coa media do persoal de traballadores da actividade, polo menos durante un período de tres anos a partir da súa contratación. Considerase incremento do persoal a consolidación de contratos temporais previamente existentes co compromiso de permanencia anterior. Só será posible o cambio de traballador por falecemento do mesmo, despido procedente que non sexa recorrido polo traballador ou renuncia do traballador ao seu posto de traballo que en todo caso deberá ser substituído por idéntico posto e xornada. Para poder gozar da bonificación prevista neste apartado, será imprescindible que o suxeito pasivo se atope ao corrente no pago dos tributos locais, nas cotas correspondentes á Seguridade Social. Así mesmo, en calquera momento poderase comprobar mediante o previo requirimento da oportuna documentación que se mantiveron os requisitos esixidos para a bonificación prevista no presente artigo. En caso de incumprimento das mesmas, perderase a bonificación concedida, procedéndose á regularización da situación tributaria. O incumprimento dalgún dos citados requisitos durante o goce da bonificación, dará lugar á perda de dereito á mesma nos tres exercicios para os que aplica, procedéndose a esixir o reintegro das cantidades deixadas de ingresar como consecuencia da aplicación do beneficio fiscal, sen que sexa obstáculo para que se apliquen as sancións tributarias que puidera corresponderlle. Namentres se desfrute desta bonificación no se poderán solicitar outras polo mesmo concepto debido a novos incrementos de persoal nin se poderá acumular a outras bonificacións potestativas do imposto. Esta bonificación se aplicará ata un máximo de 3 anos dende que se produza o acordo plenario de declaración utilidade pública ou interese social Previa á declaración de utilidade pública ou interese social por acordo do pleno da corporación, será necesario informe do departamento de emprego ou persoal que acredite o cumprimento dos requisitos correspondentes. Emitidos os acordos e ou evacuados os informes preceptivos, remitiranse á Deputación de Pontevedra-Oral para a súa tramitación e xestión. e) Bonificación do 40 por cento da cota correspondente para os suxeitos pasivos que tributen por cota municipal e que instalasen puntos de recarga para vehículos eléctricos nos locais afectos á actividade económica. A aplicación desta bonificación estará condicionada a que as instalacións dispoñan da correspondente homologación pola Administración competente. O importe da bonificación non poderá exceder, por cada exercizo, do 50 por cento do custe de execución material da instalación. No cómputo global, o importe da bonificación concedida por todos os exercizos non poderá superar o 95 por cento do citado custe. O prazo de duración da bonificación será de 3 anos desde a posta en funcionamento dos anteditos puntos de recarga. As bonificacións establecidas neste artigo aplicaranse á cota tributaria, integrada pola cota de tarifa aplicado o coeficiente de ponderación e modificada polo coeficiente de situación que lle corresponda. A concesión destes beneficios fiscais terá carácter rogado, polo que terán que ser solicitados, mediante instancia dirixida ao órgano competente, achegando a documentación acreditativa das circunstancias correspondentes. As bonificacións potestativas reguladas no apartado segundo deste artigo son incompatibles entre si. Os beneficios solicitados antes de que a liquidación correspondente adquira firmeza terán efectos dende o inicio do período impositivo a que se refire a solicitude, sempre que na data de devindicación do tributo concorresen os requisitos legalmente esixibles para o seu desfrute. A cota tributaria será a resultante de aplicar ás tarifas do imposto, os coeficientes de ponderación e situación regulados na presente ordenanza, así como as bonificacións do artigo 6. De acordo co que prevé o artigo 86 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, sobre as cotas municipais fixadas nas tarifas do imposto aplicarase, en todo caso, un coeficiente de ponderación, determinado en función do importe neto da cifra de negocios do suxeito pasivo, segundo o cadro seguinte: Aos efectos da aplicación deste coeficiente de ponderación, o importe neto da cifra de negocios do suxeito pasivo será o correspondente ao conxunto de actividades económicas exercidas polo mesmo e determinarase de acordo co previsto na letra c) do apartado 1 do artigo 5 desta Ordenanza.1.— Sobre as cotas modificadas pola aplicación do coeficiente de ponderación previsto no artigo 8 desta ordenanza, o concello do Porriño establece escala de coeficientes que ponderan a situación física do local, atendendo a categoría da rúa en que radique: 2.— A categoría de aplicación será a que figure na relación anexa a esta Ordenanza (ANEXO DEFINICIÓN DE ZONAS). 3.— Cando algunha vía non apareza comprendida nas zonas sinaladas, aplicarase provisionalmente o coeficiente de situación que corresponda a última categoría fiscal.4.— Para determinar o coeficiente de situación, cando sexan varias as vías públicas ás que dea a fachada dun establecemento ou local, tomarase o coeficiente que corresponda á vía de categoría superior, sempre que nesta exista (aínda en forma de chafrán) acceso directo e de normal utilización ao recinto. No suposto de que, por atoparse en sotos, plantas interiores, etc. os establecementos ou locais carezan propiamente de fachadas á rúa, aplicarase o coeficiente de situación correspondente á categoría da rúa onde se atope o lugar de entrada ou acceso principal.1.— O período impositivo coincide co ano natural, excepto cando se trate de declaracións de alta, nese caso abarcará desde a data de comezo da actividade ata o final do ano natural.2.— O imposto devindícase o primeiro día do período impositivo e as cotas serán irredutibles, salvo cando, nos casos de declaración de alta, o día de comezo da actividade non coincida co ano natural, en cuxo suposto as cotas calcularanse proporcionalmente ao número de trimestres naturais que restan para finalizar o ano, incluído o do comezo do exercicio da actividade. Así mesmo, e no caso de baixa por cesamento no exercicio da actividade, as cotas serán rateables por trimestres naturais, excluído aquel en o que se produza devandito cesamento. A tal fin os suxeitos pasivos poderán solicitar a devolución da parte da cota correspondente aos trimestres naturais nos que non se exerceu a actividade.3.— Tratándose de espectáculos, cando as cotas estean establecidas por actuacións illadas, o pagamento prodúcese pola realización de cada unha delas, debéndose presentar as correspondentes declaracións na forma que se estableza regulamentariamente.1.— O imposto xestiónase a partir da matrícula deste. Dita matrícula formarase anualmente pola Administración Tributaria do Estado e estará constituída polo censo comprensivo das actividades económicas, suxeitos pasivos, cotas mínimas e, no seu caso, da recarga provincial. Dita matrícula estará a disposición do público no concello. A matrícula estará a disposición do público nos respectivos concellos.2.— Os suxeitos pasivos están obrigados a presentar as correspondentes declaración censáis de alta manifestando todos os elementos necesarios para su inclusión na matrícula. Asimesmo, os suxeitos pasivos estarán obrigados a comunicar as variacións de orde físico, económico ou xurídico que se produzan no exercizo das actividades gravadas e que teñan trascendencia a efectos deste imposto. En particular, os suxeitos pasivos aos que non lles sexa de aplicación a exención prevista no apartado c) do punto 1 do artigo 5 desta ordenanza, deberán comunicar á Axencia Estatal da Administración Tributaria o importe neto da súa cifra de negocios. Así mesmo, os suxeitos pasivos deberán comunicar as variacións que se produzan no importe neto da súa cifra de negocios cando tal variación supoña a modificación da aplicación ou non da exención prevista no apartado c) do punto 1 do artigo 5 desta Ordenanza ou unha modificación no tramo a considerar a efectos da aplicación do coeficiente de ponderación previsto no artigo 8 desta Ordenanza. O ministro de Facenda establecerá os supostos en que deberán presentarse estas comunicacións, o seu contido e o seu prazo e forma de presentación, así como os supostos nos que terán que presentarse por vía telemática.3.— A incluisón, exclusión ou alteración dos datos contenidos nos censos, resultantes das actuacións de inspección tributaria ou da formalización de altas e comunicación, se considerarán acto administrativo e conlevarán a modificación do censo. Calquera modificación da matrícula que se refira a datos obrantes nos censos requerirá, inexcusablemente, a previa alteración destos últimos no mesmo sentido.4.— É competencia do Concello a xestión tributaria deste imposto, que comprende as funcións de concesión e denegación de beneficios fiscais, realización das liquidacións que conduzan á determinación das débedas tributarias, emisión dos instrumentos de cobranza, resolución dos recursos que se interpoñan contra os devanditos actos, e actuacións para a información e a asistencia ao contribuínte.5.—. Por delegación do Ministerio de Facenda, o Concello ou o Ente ao cal delegase este as súas competencias de xestión tributaria, exercerá as funcións de inspección do imposto, que comprenderán a comprobación e a investigación, a práctica das liquidacións tributarias que, se cadra, sexan procedentes e a notificación da inclusión, exclusión ou alteración dos datos contidos nas respectivas matrículas, todo isto referido, exclusivamente, aos supostos de tributación por cota municipal. Se a xestión, a inspección e a recadación do tributo foron delegadas total ou parcialmente na Deputación de Pontevedra, as normas contidas nos artigos anteriores serán aplicables ás actuacións que ten que realizar a Administración delegada, sempre que non contradigan o establecido na ordenanza fiscal xeral desta última, xa que nese caso, no que respecta á recadación e ás normas de eficiencia e economía, incluído o relativo a achegar de documentación polos interesados regulado no art.28 da Lei 39/2015, prevalecería o establecido na normativa específica do órgano de xestión tributaria. O órgano de xestión tributaria establecerá os circuítos administrativos máis adecuados para conseguir a colaboración das organizacións representativas dos suxeitos pasivos co fin de simplificar o cumprimento das obrigacións formais e materiais derivadas daquelas, ou os procedementos de liquidación e recadación. Todas as actuacións de xestión e recadación que leve a cabo a ORAL – Deputación de Pontevedra axustaranse ao previsto a normativa vixente e á súa Ordenanza fiscal Xeneral de xestión, inspección e recadación, aplicable aos procesos de xestión dos ingresos locais, a titularidade dos cales corresponde ao municipio delegante. O ORAL–Deputación de Pontevedra recibirá as informacións relativas ao censo da matrícula do Imposto sobre Actividades Económicas, así como os ficheiros trimestrais relativos as altas, baixas e variacións remitidas pola Axencia Estatal da Administración Tributaria. No non previsto nesta ordenanza, rexerase polo establecido na lexislación tributaria vixente que resulte de aplicación. Esta ordenanza derroga expresamente a ordenanza fiscal polo Imposto sobre actividades económicas actualmente vixente e as súas modificacións; e calquera outra disposición de igual ou inferior rango que sexa contraria á mesma. A presente ordenanza fiscal que foi aprobada polo Pleno da Corporación na sesión realizada o 31.07.2023, producirá efectos a partir do día da súa publicación no Boletín Oficial e continuará en vigor ata que se acorde a súa modificación ou derrogación.1. CASO URBANO 2. Polígono industrial as Gándaras 3. Polígono Industrial A Granxa 4. Solo Urbano non consolidado da M. P. Budiño 5. Polígono Industrial de Torneiro.6. Entrada de San Campio dende a antiga CN – 550 ata solo urbano non consolidado (área de reparto 19 inclusive). 7. Solo urbano non consolidado área de reparto 23.8. Estrada PO 331 O Porriño – Gondomar dende o punto km 0,750 ata o punto km 1.600 9. Solo urbano na estrada PO – 510 dende o punto Km 0,00 ata o punto km 2,070 10. Antiga CN – 550 dende final da rúa Domingo Bueno ata o punto Km 159,300 11. Antiga CN – 120 dende final rúa Antonio palacios ata o punto km 653,400 12. Ademais englobaranse dentro desta categoría todas aquelas novas zonas industriais que poidan crearse no desenrolo do P. X. O. M. 1. Resto de municipio O Porriño, 22 de setembro de 2023. O Alcalde. Manuel Alejandro Lorenzo Alonso